Жетісу қызыл казак-орыстарының съезі

Жетісу қызыл казак-орыстарының съезі - 1919 ж. қыркүйекте Верный (Алматы) қаласында өткен съезді. Съезге 66 делегат қатысты, оның ішінде 20 делегат РК(б)П мүшесі. Күн тәртібі: 1. Саяси жағдай. 2. Партия және Кеңес өкіметінің станицаларындағы органдарының қызметі жөнінде баяндамалар. 3. Облыстық партия комитетінің баяндамасы. 4. Бүкілресейлік ОАК-не, Түркістан ОАК мен облаткомына мүшелікке делегаттар сайлау. Съезд күн тәртібі бойынша саяси жағдайды талқылай келіп, Ресейде бейбіт өмір орнату үшін ақ гвардияшыларды жедел талқандау жөнінде қаулы алды. Станицалардағы саяси-ұйымдық жұмыстарды жақсарту мақсатымен кейбір жергілікті партия ұйымдары мен Кеңестерді қайта құру, ол үшін көмекке партия қызметкерлерін жіберу шараларын белгіледі. Съезд Бүкілресейлік ОАК мен Түркістан ОАК-не және облаткомға мүшелікке делегаттар сайлады.Жетісу энциклопедия. - Алматы: «Арыс» баспасы, 2004 жыл. — 712 бет + 48 бет түрлі түсті суретті жапсырма. ISBN 9965-17-134-3

Дереккөздер